पाएं अपने शहर की ताज़ा ख़बरें और फ्री ई-पेपरडाउनलोड करें
प्रशासन की उदासीनता व लापरवाही के चलते चंदला नगर में कोरोना कर्फ्यू का असर दिखाई नहीं देता। बाजार में भीड़ उमड़ रही है। बुधवार को फिर एक बार साप्ताहिक हाट लगी। इस हाट में सैकड़ों दुकानदारों ने अपनी दुकानें लगाईं और नगर एवं आसपास गांवों से हजारों की संख्या में लोग खरीददारी करने पहुंचे।कोरोना कर्फ्यू के तहत बाजार बंद रखने, साप्ताहिक हाट बाजारों पर पूर्णत: प्रतिबंध है।
इसके बावजूद चंदला नगर में प्रशासनिक उदासीनता एवं अक्षमता के चलते साप्ताहिक हाट बदस्तूर लग रही हैं। बुधवार को सुबह से बाजार लगी, लोगों ने जमकर खरीदारी की, इस दौरान न तो चेहरों पर मास्क दिखाई दिए और न ही सोशल डिस्टेंस। हालांकि करीब 11 बजे पुलिस और प्रशासन ने पहुंचकर बाजार को बंद कराया। पिछले सप्ताह भी नगर में साप्ताहिक हाट लगाई गई थी, इसे दोपहर 12 बजे बंद करवा दिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn